સારાંશ માટે દસ્તાવેજ: અઝરબૈજાન અને આર્મેનિયા વચ્ચે નાગોર્નો-કારાબાખમાં 27 સપ્ટેમ્બરથી યુદ્ધ ચાલી રહ્યું છે.

અલિયેવે કહ્યું છે કે રશિયાથી મોટી સંખ્યામાં હથિયાર આર્મેનિયામાં કથિત રીતે પહોંચાડવામાં આવતાં હતાં.

રશિયાની સરકારી ન્યૂઝ એજન્સી ટીએએસએસને 19 ઑક્ટોબરે આપેલા એક ઇન્ટરવ્યૂમાં અલિયેવે એવું પણ જણાવ્યું છે કે અઝરબૈજાન પોતાની અગાઉની માગણીઓ મામલે પાછળ હટી ગયું હતું.

તેમણે નાગોર્નો-કારાબાખની લડાઈમાં સમજૂતી માટે બનાવવામાં આવેલા ઓએસસીઈ મિન્સ્ક સમૂહના 'પાયાના નિયમો' પર પણ વાત કરી હતી.

આ નિયમોમાં આર્મેનિયાને અઝરબૈજાનના રસ્તે રશિયા જવા માર્ગ આપવાની વાત પણ સામેલ છે.

ફેબ્રુઆરી સુધી ભારતમાં કોરોનાના ફક્ત 40 હજાર ઍક્ટિવ કેસ રહેશે : ડૉ. હર્ષવર્ધન

સમાચાર સંસ્થા એએનઆઈ કેન્દ્રિય સ્વાસ્થ્ય મંત્રી ડૉ. હર્ષવર્ધનને ટાંકીને લખે છે કે આગામી વર્ષે ફેબ્રુઆરી મહિના સુધીમાં કોરોના વાઇરસના ઍક્ટિવ કેસની સંખ્યા ઘટીને માત્ર 40 હજારે પહોંચી જશે. 

તેમણે આ વાત એક વૈજ્ઞાનિક સંશોધનના આધારે કહી છે એમ સમાચાર સંસ્થા કહે છે.

આરોગ્ય મંત્રીએ કહ્યું કે વિજ્ઞાન અને ટેકનૉલૉજી મંત્રાલયના સંશોધનના આધારે સામે આવ્યું છે કે દેશમાં આગામી ત્રણ-ચાર મહિનામાં કોરોના વાઇરસના કેસ ઓછા થઈ શકે છે અને ફેબ્રુઆરીમાં દેશમાં માત્ર 40 હજાર જ ઍક્ટિવ કેસ હાજર રહેશે.

આરોગ્ય મંત્રીએ વૅક્સિન અંગે કહ્યું છે કે વૅક્સિનેશન, સ્ટાફની ટ્રેનિંગ અને અન્ય બાબતોને લઈને સમય આવશે ત્યારે રાજ્ય સરકારો સાથે વાતચીત કરવામાં આવશે. 

તેમણે કહ્યું, અમને ભરોસો છે કે દેશમાં હવે કોરોનાના કેસમાં વધારો નહીં થવા દેવામાં આવે, આપણે સતત કેસ ઘટતા જોઈ રહ્યા છીએ.

અમદાવાદ મ્યુનિસિપલ કૉર્પોરેશનના વિરોધપક્ષના નેતા દિનેશ શર્મા રાજીનામું

દિનેશ શર્મા

અમદાવાદ મ્યુનિસિપલ કૉર્પોરેશનના વિરોધપક્ષના નેતા દિનેશ શર્માએ પદ પરથી રાજીનામું આપી દીધું છે. 

ઇન્ડિયન એક્સપ્રેસના અહેવાલ અનુસાર છેલ્લાં પાંચ વર્ષથી વિરોધપક્ષના નેતા તરીકે ફરજ બજાવતા શર્માએ કહ્યું, "મેં મારું રાજીનામું ગુજરાત કૉંગ્રેસના પ્રમુખ અમિત ચાવડાને સોમવારે સાંજે આપ્યું છે તે તેની પર નિર્ણય કરશે. મેં પાર્ટીના હિતમાં રાજીનામું આપ્યું છે. પાર્ટીના કેટલાંક સભ્યોની વચ્ચે નારાજગી હતી. આ સામાન્ય વાત છે. હું પાર્ટી જે નક્કી કરશે તેનો સ્વીકાર કરીશ."

અહેવાલમાં કહેવામાં આવ્યું છે કે અમદાવાદના દાણીલીમડાના ધારાસભ્ય શૈલેષ પરમાર અને બાપુનગરના ધારાસભ્ય હિંમતસિંહ પટેલ સાથે અણબનાવના...\nદસ્તાવેજની સમાન ભાષામાં સારાંશ:
અઝરબૈજાનના રાષ્ટ્રપતિ ઇલહામ અલિયેવે કહ્યું છે કે રશિયાથી આર્મેનિયામાં થઈ રહેલી 'હથિયારોની તસ્કરી' મામલે અઝરબૈજાને રશિયાને ધ્યાન આપવા કહ્યું છે.